### Néhány különleges betűformázó objektum a HTML-kódban

SUP (superscript): felső index
Például: a3 + b3
Négyzetre emelés esetén használhatjuk helyette a sup2 karakter entitást is:
Például: a² + b² = c²

SUB (subscript): alsó index
Például: an = an-1 + an-2

CODE (kód): a forráskód írásához használt betűtípus. Például:

`A könyvben a példák forráskódját bemutató részleteket ezzel a betűtípussal írtuk.`

PRE (preformatted): előre megformázott szöveg megjelenítése a forráskód tagoló karaktereivel együtt. Például:

          Itt    kimaradtak    szóközök.
          Ez a szöveg új sorba került P vagy BR nélkül is.

XMP (example, példa): HTML-kód megjelenítése a tagoló karakterekkel együtt.
Hatására kiírja az objektumok nyitó és záró tagjait is. Például:

          <H1 align = "centered">Megjelenik a HTML-kód<H1>
          Nem veszi figyelembe a <B>félkövér</B> megjelenítést.
          Kiírja      a      tagoló karaktereket is.

NOBR (no breaking): kisméretű ablaknál sem töri meg a sort, hanem gördítősávot jelenít meg.
Hatásának megtekintéséhez le kell kicsinyíteni az ablakot:

Ez egy normál sor, NOBR alkalmazása nélkül, jó hosszú szöveggel. Kisméretű ablaknál megtörik, nem kell hozzá gördítősáv. Ez a sor már NOBR-objektumban van, kisméretű ablaknál sem törik meg. A megjelenő gördítősáv segítségével olvasható végig.